बच्चे के जन्म पर मिलने वाली राशि नहीं देने का लगाया आरोप
नई दिल्ली, संवाददाता। दिल्ली में काम कर रहे इलाहाबाद का एक मजदूर ने आरोप लगाया है कि बच्चे के जन्म पर दी जाने वाली सरकारी राशि उसे 9 महीने बाद भी नहीं मिल पाई है। इलाहाबाद के मेजा तहसील अंतर्गत भसुंदर खुर्द निवासी जयप्रकाश यादव (32) ने बताया कि उसकी पत्नी शीला देवी ने बीते 25 अक्टूबर 2019 को स्थानीय तहसील मेजा पहाड़ी के स्वास्थ्य केंद्र में रात 11 बजे एक लड़के को जन्म दिया था। उन दिनों जच्चा-बच्चा की देखरेख कर रहे डाक्टर ने इसके लिए आधार कार्ड और बैंक अकाउंट का विवरण भी ले लिया था और कहा था कि जल्द ही राशि उसके अकाउंट में ट्रांस्फर कर दिया जाएगा। जयप्रकाश ने इस बावत उत्तर प्रदेश सरकार से गुहार लगाई है कि जल्द से जल्द यह राशि प्रदान की जाए। उसने बताया कि उसे लड़की के जन्म पर भी राशि नहंी मिली थी। ऐसे कई मामले और भी हैं जिनमें लोगों को यह राशि नहीं मिल पाई है। सरकार को इस मुददे पर संज्ञान लेना चाहिए।